RESOLUCIÓN do 20 de xullo de 2010 pola que se nomean os membros da Mesa de Contratación Permanente da Universidade da Coruña.
UNIVERSIDADE DA CORUÑA — III. OUTRAS DISPOSICIÓNS — 22/09/2010

Antecedentes.
Primeiro.-Por Resolución do 30 de xullo de 2008 nomeáronse os membros da Mesa de Contratación da Universidade da Coruña.
Segundo.-Real decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de contratos do sector público (LCSP), indica:
-Na disposición transitoria terceira: que as mesas de contratación de carácter permanente ou que teñan atribuída competencia respecto dunha pluralidade de contratos que estean constituídas no momento de entrada en vigor deste real decreto subsistirán coas mesmas competencias que teñan atribuídas, sen prexuízo de adaptar a súa actuación ás disposicións da LCSP e ás deste real decreto.
-Na disposición derrogatoria única: que quedan derrogadas as disposicións de igual ou inferior rango que se opoñan ao disposto neste real decreto. En particular, queda derrogado o artigo 79 do regulamento xeral da Lei de contratos das administracións públicas, aprobado polo Real decreto 1098/2001, do 12 de outubro.
Consideracións legais e técnicas.
1. Lei 30/2007, do 30 de outubro, de contratos do sector público.
2. Real decreto 817/2009, do 8 de maio, polo que se desenvolve parcialmente a Lei 30/007, do 30 de outubro, de contratos do sector público.
3. Decreto 101/2004, do 13 de maio, polo que se aprobaron os estatutos da Universidade da Coruña, modificados polo Decreto 194/2007, do 11 de outubro.
4. O resto da normativa vixente na Universidade da Coruña.
De acordo con todo o indicado, esta reitoría, en uso das facultades que lle confire o artigo 36 dos estatutos da Universidade da Coruña,
RESOLVE:
Primeiro.-Designar os membros da Mesa de Contratación da Universidade da Coruña, con carácter permanente, e en razón dos postos que actualmente desempeñan, que se citan a continuación:
Presidente/a: vicerreitor/a de Estratexia e Planificación Económica ou persoa en que delegue.
Vogais:
-Secretario/a xeral da universidade ou persoa en que delegue.
-Xerente/a da universidade ou persoa en que delegue, que dependa do órgano de contratación.
-Xefe/a do Servizo de Intervención, que será substituído/a no caso de ausencia ou enfermidade polo/a xefe/a de sección de Intervención, ou na súa falta, por un/unha xefe/a de negociado do Servizo de Intervención.
-Xefe/a do Servizo de Asegoría Xurídica, que será substituído/a no caso de ausencia ou enfermidade polo/a xefe/a de sección do citado servizo ou, na súa falta, por un/unha xefe/a de negociado do Servizo de Asesoría Xurídica.
Secretario/a: xefe/a da Sección de Contratación, que será substituído/a en caso de ausencia ou enfermidade polo/a xefe/a do Negociado de Contratación ou, na súa falta, por un xefe/a de negociado da Sección de Xestion Económica.
Segundo.-Que para a válida constitución da mesa deberán estar presentes a maioría absoluta dos seus membros e, en todo caso, o presidente, o secretario e os dous vogais que teñan atribuídas as funcións correspondentes ao asesoramento xurídico e ao control económico-orzamentario do órgano de contratación.
Terceiro.-Que ás reunións da Mesa de Contratación poderán incorporarse os funcionarios ou asesores especializados que resulten necesarios, segundo a natureza dos asuntos que se traten, que actuarán con voz pero sen voto.
Cuarto.-Que todos os membros da mesa terán voz e voto, agás o secretario/a que só terá voz.
Quinto.-Publicar esta resolución no perfil do contratante da Universidade da Coruña e no Diario Oficial de Galicia.
A Coruña, 20 de xullo de 2010.
José María Barja Peréz
Reitor da Universidade da Coruña
XULGADO DO SOCIAL NÚMERO UN DE SANTIAGO
DE COMPOSTELA